open-index/open-wikipedia-markdown huggingface dataset:
Victor Canning

**Victor Canning** (16. kesäkuuta 1911 Plymouth, Devon – 21. helmikuuta 1986) oli brittiläinen kirjailija ja elokuvakäsikirjoittaja, joka tunnetaan laajasta jännitysromaani- ja dekkarituotannostaan. Hän kirjoitti kuutisenkymmentä kirjaa, joista viisi on suomennettu. Oman nimensä ohella hän julkaisi salanimillä *Julian Forest* ja *Alan Gould*. Hän voitti Silver Dagger -palkinnon vuonna 1972.

Canningin tuotanto jakautuu kolmeen kauteen ja tyyliin. Vuosina 1934–1940 nuori kirjailija kirjoitti lempeitä komedioita kuten esikoisteos *Mr. Finchley Discovers His England*. Hän vietti sitten kuusi vuotta brittiarmeijassa toisen maailmansodan Pohjois-Afrikan ja Italian rintamilla ja aloitti sodan jälkeen ystävänsä Eric Amblerin innoittamana kirjoittamaan eksoottisiin paikkoihin sijoittuvia dekkareita. Niiden lisäksi syntyi novelleja ja elokuvakäsikirjoituksia. Romaaninsa *Panther’s Moon* (1948) perusteella hänet leimattiin vakoiluromaanien tekijäksi, vaikka sitä aihetta hän ei käsitellyt monessakaan kirjassaan.

Neljässä Canningin kirjassa päähenkilö on yksityisetsivä Rex Carver. Näistä parhaana pidetty, kolmantena julkaistu *Skorpionin kirjeet* on julkaistu myös suomeksi.

Vuonna 1967 Victor Canning rakastui uuteen naiseen ja jätti perheensä. Tämän jälkeen hän kirjoitti sanojensa mukaan sellaisia kirjoja joita oli aina halunnut tehdä muttei ollut aiemmin ehtinyt. Ne olivat yhä jännityskertomuksia, mutta mukana oli kiinnostavia moraalisia ongelmia ja monitahoisia henkilöhahmoja. Tämän kauden teoksista *The Rainbird Pattern* muovautui Alfred Hitchcockin käsissä tämän viimeiseksi jääneeksi elokuvaksi *[[Perintö (vuoden 1976 elokuva)|Perintö]]* (1976). Muita Canningin myöhäistuotantoon kuuluvia teoksia ovat *The Finger of Saturn*, jossa aviomiehen vaimo katoaa pariksi vuodeksi ja palaa muistinsa menettäneenä; *Birdcage*, joka alkaa nunnan hukuttautumisyrityksellä; sekä *The Runaways*, nuorisoromaani poliisia pakenevasta pojasta.

## Suomennetut teokset
**Skorpionin kirjeet* (Gummerus 1965, alkuteos *Scorpio Letters*, 1964) 
**Seitsemän perhosta* (Gummerus 1967, alkuteos * The House of the Seven Flies*, 1952)  
**Murhaaja etsii murhaajaa* (Gummerus 1968, alkuteos * The Hidden Face*, 1956) 
**Operaatio Python* (Gummerus 1969, alkuteos * The Python Project*, 1967) 
**Katoamispiste* (Jalava 1987, alkuteos *Vanishing Point*, 1982)

## Lähteet

## Aiheesta muualla
*The Victor Canning pages  
*
*
Juuso Välimäki

**Juuso Välimäki** voi tarkoittaa seuraavia henkilöitä:

*Juuso Välimäki, suomalainen jääkiekkoilija
*Juuso Välimäki, suomalainen taloustieteilijä ja professori
Kahden käsittelijän periaate

**Kahden käsittelijän periaate** on valvontajärjestelmä, jonka tarkoituksena on turvata korkea turvallisuuden taso erityisesti välttämättömille kriittisille materiaaleille tai operaatioille. Tämän säännön pohjalta kaikki sisäänpääsy ja toimenpiteet vaativat kahden valtuutetun henkilön läsnäoloa kaikkina aikoina. 

Tilinpidossa sääntö tunnetaan *neljän silmän periaatteena*, joka tarkoittaa, että maksutapahtuman toimenpiteitä voi tehdä vähintään kaksi henkilöä yhdessä.

## Lähteet
Axel Hamborn

**Axel Harald Hamborn** (19. helmikuuta 1892 Solberga, Skåne – 29. tammikuuta 1987 Malmö) oli ruotsalainen taidemaalari, kuvataiteilija ja graafikko. Hän opiskeli Tukholman taideakatemiassa ja teki opintomatkoja mm. Saksaan, Hollantiin, Belgiaan ja Ranskaan. Hambornin taulujen aiheita olivat usein rannikot, satama-aiheet ja veneet. Hän maalasi sekä öljyväritöitä että akvarellejä. Hambornin teoksia on nähtävillä Tukholman kansallismuseossa, Malmön museossa, Landskronan museossa ja Helsingissä. Kansallisgallerian kokoelmissa on hänen teoksensa "Sadekuuro tasangolla" vuodelta 1931.

## Lähteet
* Lexikonett Amanda, Axel Harald Hamborn
* Nationalmuseum, Axel Harald Hamborn
* Project Runeberg - Svenska konstnärer - Biografisk handbook, 170
* Kansallisgalleria, Valmistuneita teoksia, 1931 

### Viitteet

## Aiheesta muualla
* Föreningen för Grafisk Konst, 1931, Axel Hamborn: “Konvalescent”, etsning 
**Svenska konstnärer, Biografisk handbok*, Väbo förlag, 1987, sid 191,
Viitasaaren Jalkapalloklubi

**Viitasaaren Jalkapalloklubi** eli VJK on jalkapalloon erikoistunut seura, joka toimii Viitasaarella. Seura perustettiin vuonna 1978. VJK on Keski-Suomen vanhin pelkästään jalkapallon parissa toimiva seura. Vuonna 2003 VJK:n miesten edustusjoukkue pelasi seuran historian korkeimmalla sarjatasolla 3. divisioonassa yhden kauden. Veikkausliigaan VJK:ta edustaneista pelaajista on noussut ainoastaan Eero Tamminen.

Ensimmäisenä toimintavuotena 1978 seura osallistui sarjoihin kolmella joukkueella, joista D-juniorit sijoittuivat parhaiten ollen lohkossaan toiseksi. Ensimmäisen vuoden aikana seuraan oli liittynyt jäseniä 136, kun vuonna 2008 jäseniä oli noin 200. Parhaimmillaan seurassa toimi joukkueita 15 ja pelaajia oli yli 250, kun seura täytti 20 vuotta 1998.
## Lähteet
Ruuponsaari

**Ruuponsaari** oli Rantasipi-ketjun ensimmäinen hotelli ja se sijaitsi Viitasaarella samannimisessä saaressa. Hotelli purettiin vuonna 2013.

Ruuponsaari valmistui vuonna 1966. 1970-luvulla majoituskapasiteettia kasvatettiin mökeillä, parhaimmillaan Ruuponsaaressa oli yösija 212 hengelle. Matkailu tyrehtyi kuitenkin 1970-luvun puolivälissä öljykriisiin, joten sesonkien välissä hotelli oli suljettuna. Matkailijoita koetettiinkin houkutella liikunnallisilla aktiviteeteilla, erityisesti talviliikunnalla kuten maastohiihdolla. Ruuponsaari siirtyi vuonna 1982 Viitasaaren Rantaloma Oy:lle, joka jatkoi toimintaa vuoteen 1986 saakka.

Vuonna 1987 toiminnan aloitti Ruupon Lomat Oy, joka oli oululaisten liikemiesten yhtiö. Kiinteistöön tehtiin täydellinen muodonmuutos, mutta viisivuotisjuhlien jälkeen yhtiö päätyi konkurssiin syksyllä 1992.

Pakkohuutokaupasta Ruuponsaaren ostanut Säästöpankki vuokrasi tilat Loma-Ruuppo-yhtiölle, joka päätyi konkurssiin syksyllä 1994. Kesällä 1995 toimintansa aloitti Kekri-hotelli. Kristillisessä hengessä toimineessa hotellissa majoitushinnat olivat halvat ja alkoholia ei tarjoiltu. Syksyllä 1996 omistajina olivat hetken ruotsalaiset liikemiehet. 

Vuonna 1998 Ruuponsaari siirtyi Viitapuu-yrittäjien Paanasten omistaman yhtiön haltuun. 2000-luvun alussa alueelle suunniteltiin golfkenttää. Kesällä 2013 hotellissa oli vesivahinko, jonka seurauksena Panvest Oy päätti rakennuksen purkamisesta 15. elokuuta 2013.

## Lähteet
Ampiaishaukka

**Ampiaishaukka** (*Henicopernis longicauda*) on haukkojen heimoon kuuluva lintu. Sen levinneisyysaluetta ovat Indonesia ja Papua-Uusi-Guinea.

Laji on levinneisyysalueellaan elinvoimainen, mutta sen kanta on vähenemään päin. Sitä esiintyy siellä metsissä.

## Lähteet

## Aiheesta muualla
*Ampiaishaukka, Encyclopedia of Life 
*Ampiaishaukka  Global Raptor Information Network
Harmaat sudet

**Harmaat sudet** tai **harmaasudet** () on turkkilainen nationalistinen järjestö, joka on toiminut 1960-luvun lopulta lähtien. Sen ideologiaa on kuvattu äärikansallismieliseksi ja uusfasistiseksi. Järjestöllä on läheiset yhteydet Kansallismieliseen toimintapuolueeseen (MHP). Se on MHP:n puolisotilaallinen tai terroristisiipi. Yhdysvallat ja Euroopan unioni eivät kuitenkaan määrittele Harmaita susia terroristijärjestöksi. Harmaiden susien perustaja oli eversti Alparslan Türkeş (1917–1997), joka johti myös MHP:tä.

Harmaat sudet osallistuivat vuosina 1976–1980 Turkin poliittisiin väkivaltaisuuksiin, joissa kuoli yli 5&nbsp;000 ihmistä. Väkivaltaisuudet johtivat vuoden 1980 sotilasvallankaappaukseen. Harmaat sudet tappoivat yli sata aleviittiä Maraşin verilöylyssä vuonna 1978. Järjestön on epäilty toteuttaneen myös Taksim-aukion verilöylyn vuonna 1977. Paavi Johannes Paavali II:n murhaa yrittänyt Mehmet Ali Ağca oli Harmaiden susien jäsen.

Harmaat sudet kannattaa panturkkilaisuutta. Järjestön jäseniä on taistellut Vuoristo-Karabahin sodassa azerien puolella ja Tšetšenian sodissa tšetšeenien puolella. He tukivat Azerbaidžanin vallankaappausyritystä vuonna 1995. Järjestö toimii myös Euroopassa asuvien turkkilaisten keskuudessa. Harmaat sudet on jäsenmäärältään Saksan suurin äärioikeistolainen järjestö. Sillä uskotaan olevan yhteyksiä Turkin niin sanottuun ”syvään valtioon”, eli oletettuihin Turkin poliittisen järjestelmän taustalla toimiviin demokratianvastaisiin elementteihin, kuten tiedustelupalveluun, armeijaan ja mafiaan sekä aiemmin myös Counter-Guerrillaan, joka oli Operaatio Gladion turkkilainen haara.

Vuonna 2016 Harmaiden susien jäseniä on taistellut Syyrian sisällissodassa Vapaan Syyrian armeijan puolella. Järjestö suhtautuu vihamielisesti kurdeihin ja armenialaisiin sekä kieltäytyy jyrkästi tunnustamasta armenialaisten kansanmurhaa.
Saksassa arvioidaan olevan 2016 noin 10&nbsp;000 harmaiden susien jäsentä, joista Baijerissa 1200. Ryhmä on osallistunut entistä aktiivisemmin kurdien vastaiseen aktivismiin, kuten joukkotappeluihin kurdien tilaisuuksissa.

## Lähteet
Andy Hall

**Andy Hall** on brittiläinen juristi, joka työskentelee Bangkokissa, josta hän on raportoinut vuonna 2013 Finnwatchille Thaimaassa valmistettujen Suomessa myytävien tuotteiden eettisyydestä.

Hall teki vuoden 2012 lopussa Finnwatchin tilauksesta tutkimusta ananasmehutiivistettä valmistavan Natural Fruit -yhtiön työntekijöiden oloista. Tammikuussa 2013 tutkimuksesta julkaistiin raportti. Hallia vastaan nostettiin yli seitsemän miljoonan euron korvausvaatimukset sisältävät kanteet Thaimaassa. Hän sai syyskuussa 2016 ehdollisen tuomion ja sakot yhtiön maineen loukkaamisesta ja valitti tuomiosta.

Hallin puolentoista vuoden ehdollinen tuomio ja sakkorangaistus kumottiin thaimaalaisessa vetoomustuomioistuimessa toukokuussa 2018.

Natural Fruit -yhtiö oli nostanut toisen kunnianloukkaussyytteen, joka koski Hallin Myanmarissa antamaa haastattelua. Siitä Thaimaan korkein oikeus vahvisti marraskuussa 2016 alempien tuomioistuinten vapauttavan päätöksen Hallia vastaan. Päätöksen mukaan korkeimmalla oikeudella ei ole tuomiovaltaa Myanmarissa tehdystä haastattelusta nostettuun syytteeseen. Tuomioistuimen mukaan poliisin tutkinnassa ilmeni väärinkäytöksiä.

## Lähteet

## Aiheesta muualla
* Andy Hallin blogi
Darrell Castle

**Darrell Castle** (s. 1948 Kingsport, Tennessee) on yhdysvaltalainen poliitikko ja lakimies. Hän oli perustuslakipuolueen ehdokas vuoden 2016 presidentinvaaleissa. Vuoden 2008 vaaleissa hän oli puolueen varapresidenttiehdokas.

Castle opiskeli East Tennessee State Universityssa historiaa ja yleistä valtio-oppia. Hän liittyi Yhdysvaltain merijalkaväkeen, jonka palveluksessa hän oli muun muassa Vietnamin sodassa. Sen jälkeen hän opiskeli juristiksi Memphisin yliopistosta. Hän on perustanut useita yrityksiä.

Politiikassa Castle on toiminut perustuslakipuolueessa, muun muassa kaksi kautta puolueen Tennesseen osaston puheenjohtajana.

Vuoden 2016 presidentinvaaleissa Castle sai 203&nbsp;010 ääntä eli 0,15 prosenttia äänistä.

## Lähteet
Nina Karpin

**Nina Karpin** (o.s. Fiilin; 25. joulukuuta 1922 Lieksa – 28. elokuuta 2008 Vantaa) oli suomalainen runoilija ja opettaja.

Hänen vanhempansa olivat Joensuun ortodoksisen seurakunnan kirkkoherra Mikael Fiilin ja ruustinna Tatjana Fiilin o.s. Nadesdin. Nina Karpin vietti lapsuus- ja kouluvuotensa Joensuussa. Valmistuttuaan seminaarista opettajaksi hän toimi ensin kolme vuotta opettajana Outokummussa ja sen jälkeen 33 vuotta Lieksassa Keskuskoululla. Hän avioitui Viktor Karpinin kanssa ja perheeseen syntyi kaksi poikaa.

Kirjoitusharrastus alkoi jo lapsuudenkodin kirjallisuudenharrastusta tukevassa ilmapiirissä mietteiden ja runojen muodossa, mutta nuoruuden päiväkirjamuotoinen kokoelma nimeltä *Unda Marina* ei ole säilynyt.

Keskeisiä aiheita Nina Karpinin runoissa ovat ortodoksinen usko, luonto, koulumaailma, lapset ja äitiys. Ensimmäisessä vuonna 1990 julkaistussa runokokoelmassaan *Siunaavan käden alla* hän työstää lapsen menettämisen surua. Toisen kokoelman, vuonna 1998 ilmestyneen *Polku puutarhassa*, runot liittyvät kokemuksiin papin tyttärenä, opettajana, aviopuolisona, äitinä, kirkkokuorolaisena ja rukoilevana seurakuntalaisena. Kirjan tuoton runoilija lahjoitti Valamon luostarille. Molempiin teoksiin on kirjoittanut esipuheet runoilijan lapsuudenystävä rovasti Erkki Piiroinen. Postuumina ilmestynyt runoilijan pojan Nikke Karpinin kokoama teos *Sinun armosi suojaan* sisältää kahden aikaisemman teoksen runojen lisäksi 48 ennen julkaisematonta runoa. Niissä teemoina ovat ihmisen suhde Jumalaan, läheiset ihmiset, ystävyys ja ortodoksiseen elämänkatsomukseen pohjautuva kiitollisuus ja toivo.	

## Teokset
* 
* 
* 

## Lähteet
* Karpin, Nikke: Lukijalle. Teoksessa 
* 
* 
* 
* 
* 
* 
* 
* Piiroinen, Erkki: Lukijalle. Teoksessa 
* 
* 
* Piiroinen, Erkki: Lukijalle. Teoksessa 
* 
* 
* 

### Viitteet

## Aiheesta muualla
* 
*
Kauha

**Kauha** on ruoanlaitossa käytettävä varrellinen ammennusväline. Sen malli on jossain määrin kulttuurisidonnainen, ja esimerkiksi Italiassa kauhat muistuttavat pitkävartista lusikkaa. Kauhoja valmistetaan yleensä puusta, teräksestä tai muovista. Suomessa puukauhat ovat yleensä koivusta tai valkopyökistä. Muovikauha on kuitenkin korvannut usein puisen kauhan, sillä muovinen kauha on puhtaanapidon kannalta helpompi. Muovisen kauhan materiaalin pitää olla lämpöä kestävää; muovikauhoissa käytetään usein melamiinia tai polyamidia.

## Lähteet

## Aiheesta muualla
Mutantti (Prätkähiiret)

**Fredrik-mutantti** (engl. *Fred the Mutant*) on kuvitteellinen hahmo Prätkähiiret-piirrossarjassa. Rick Ungarin luoma hahmo teki ensiesiintymisensä vuonna 1993 *Prätkähiiret*-animaatiosarjan jaksossa Hanat auki!.

## Hahmo
Fredrik on professori Nuikin luoma mutantti, jolla on kolme vaaleanpunaista silmää, joissa on mustat iirikset; lonkeroinen oikea käsi, tuuhea harjaa muistuttava häntä, räpylämäinen oikea jalka ja karhumainen vasen jalka, Quasimodo-tyyliset vaatteet sekä kalju tikattu pää, joka on toisinaan auki. Lisäksi Fredrik on henkisesti epävakaa ja rakastaa kipua, minkä vuoksi hänellä on paljon itsetuhoisia ideoita ja tekoja. Mutantti toimii Leipäjuuston limusiinin kuljettajana ja toisinaan pilaa hänen suunnitelmansa omilla mielihaluillaan. Mutantti on Hevi-Hemmon fani ja omistaa kaikki tämän tekemät levyt. Mutantti oli Rasvanahan kanssa Leipäjuuston "vallankaappauksen" puolella, kun Dominic T. Stilon johti vielä Marsin osastoa.

Fredrik ei esiintynyt vuoden 2006 sarjassa, mutta hänet nähtiin pienessä cameo-roolissa sarjan päätösjaksossa.

## Muissa medioissa
### Videopelit
*Biker Mice from Mars -videopelissä Mutantti ei ole pelattavana hahmona, mutta se esiintyy pelin aikana, kun pelaaja törmää Nuikin asettamaan ansaan.
Fenyyliglyoksaali

**Fenyyliglyoksaali** (C8H6O2) on aromaattinen aldehydeihin ja ketoneihin kuuluva orgaaninen yhdiste. Yhdistettä voidaan käyttää biokemiallisissa tutkimuksissa.

## Ominaisuudet, valmistus ja käyttö
Vedettömänä fenyyliglyoksaali on keltaista nestettä. Fenyyliglyoksaali muodostaa hydraatin, joka on huoneenlämpötilassa valkoista kiteistä ainetta. Yhdisdte liukenee muun muassa veteen, mutta hajoaa kuumassa vedessä, sekä etanoliin, dietyylieetteriin, asetoniin ja bentseeniin.

Fenyyliglyoksaalia voidaan valmistaa asetofenonista hapettamalla seleenidioksidin avulla. Toinen tapa on valmistaa fenyyliglyoksaalin metyylihemitioasetaalia dimetyylisulfoksidin ylidin ja etyylibentsoaatin välisellä reaktiolla ja hapettaa se kupariasetaatilla fenyyliglyoksaaliksi.

Fenyyliglyoksaali reagoi selektiivisesti proteiinien sisältämien arginiiniaminohappojen guanidiinisivuketjun kanssa kondensoituen heterosykliseksi rakenteeksi. Tätä käytetään hyväksi tutkittaessa arginiinin roolia proteiinien toiminnassa. Monet entsyymin inaktivoituvat fenyyliglyoksaalin reagoidessa katalyyttisesti tärkeiden arginiiniaminohappojen kanssa.

## Lähteet
Country Music Association Awards

**Country Music Association Awards** (CMA Awards) on vuosittain järjestettävä kantrimusiikin palkintogaala. Palkinnoista päättää Country Music Association, ja gaala järjestetään yleensä Nashvillessa.

## Palkinnot
* Vuoden viihdyttäjä (Entertainer of the Year)
* Vuoden laulu (Song of the Year)
* Vuoden single (Single of the Year)	
* Vuoden albumi (Album of the Year)
* Vuoden mieslaulaja (Male Vocalist of the Year)
* Vuoden naislaulaja (Female Vocalist of the Year)
* Vuoden duo (Vocal Duo of the Year)
* Vuoden yhtye (Vocal Group of the Year)
* Vuoden muusikko (Musician of the Year)
* Vuoden uusi artisti (New Artist of the Year, aiemmin nimellä Horizon Award)
* Vuoden musiikkitapahtuma (Musical Event of the Year)
* Vuoden paras musiikkivideo (Music Video of the Year)
* Elämäntyöpalkinto (Lifetime Achievement Award)
* Kuuluisuuksien galleria (Country Music Hall of Fame)

## Lähteet

## Aiheesta muualla
* Palkinnon kotisivut
Kranjska Goran kunta

**Kranjska Goran kunta** () on kunta luoteisessa Sloveniassa.

Kranjska Gora rajoittuu pohjoisessa Itävaltaan ja lännessä Italiaan. Kunnassa on noin 5&nbsp;300 asukasta ja pinta-ala on 256,3&nbsp;km2. Kuntaa johtaa pormestari Janez Hrovat.

Kranjska Gora tunnetaan erityisesti talviurheilukeskuksena. Podkorenin kylässä järjestetään vuosittain alppihiihdon maailmancupin osakilpailuja ja Planican laaksossa mäkihypyn maailmancupin osakilpailuja Letalnica bratov Gorišekin lentomäestä.

## Kylät
*Kranjska Gora
*Belca
*Dovje
*Gozd Martuljek
*Log
*Mojstrana
*Podkoren
*Rateče
*Srednji Vrh
*Zgornja Radovna

## Aiheesta muualla

* Kotisivut
* Vitranc Cup Official Website
Roc de Fer

**Roc de Fer** on laskettelurinne Méribelissä Les Alluesissa Ranskassa.

Roc de Ferin suunnitteli Bernhard Russi Albertvillen olympialaisiin naisten syöksylaskurinteeksi. Se toimi maailmancup kauden 2015 finaaliviikon näyttämönä. MM-kilpailuissa 2023 se toimi naisten kilpailurinteenä, sekä joukkue- ja parisuurpujottelujen rinteenä. MM-kilpailuissa miehet laskivat muut kilpailut L’Eclipse-rinteessä ja karsinnat järjestettiin Stade de Slalom Émile Allais -rinteessä. MM-kilpailujen esikilpailuina toimi alppihiihdon maailmancupin finaaliviikko edellisenä talvena, jolloin siinä järjestettiin miesten ja naisten tekniikkalajikilpailut. MM-kilpailujen parisuurpujottelukilpailuja varten rinteen alaosa muotoiltiin kokonaan uudelleen.

## Reitti
Miesten syöksylaskun lähtö sijaitsee 2&nbsp;249 metriä merenpinnan yläpuolella lähellä Roc de Fer -vuoren huippua. Rinteen ensimmäinen nimetty paikka on *Petit Col*, jossa sijaitsee naisten syöksylaskun lähtö 2&nbsp;150 metriä merenpinnan yläpuolella.

Yläosan liukuosuudella on *Départs des Militaires*, *Bosse des Anglais* (Englannin hyppyri) ja *Tunnel*.

Sitten rinne kääntyy jyrkästi vasemmalle. Sitä seuraa *Passage du Tunnel*, jonka jälkeen tulee *Beage’s Wall*, jossa rinne kääntyy jyrkästi oikealle. Sen jälkeen tulee *La Traverse*, jonka jälkeen rinne kääntyy jyrkästi vasemmalle. Tämä osuus muodostaa tiukan S-mutkan.

Sitten tulee *Pracoua*, jossa rinne kääntyy jyrkästi oikealle. Sitten tulee *Le Goulet*, jossa rinne kääntyy jyrkähkösti vasemmalle ja *Sommet du Stade*, jossa rinne kääntyy vielä oikealle ennen *Le Stade* -maalisuoraa. Tämä osuus muodostaa rinteen toisen S-mutkan.

Roc de Fer päättyy 1&nbsp;432 metriä merenpinnan yläpuolella lähelle Méribelin kyläkeskustaa.

## Lähteet
*Opening of the Méribel meribel.net 
*Pistes Map - Méribel  ski-resort.meribel.net 
*Results - Méribel fis-ski.com 

### Viitteet
Rahola (suunnittelualue)

**Rahola** on Tampereen läntiseen suuralueeseen kuuluva suunnittelualue noin kahdeksan kilometriä ydinkeskustasta länteen. Raholan suunnittelualueeseen kuuluvat Villilän ja Raholan tilastoalueet. Tilastoalueet vastaavat suurin piirtein kaupunginosia.

## Lähteet
Anneli Ilmonen

**Anneli Marjatta Ilmonen** (o.s. **Aho**, 2. maaliskuuta 1940 Pirkkala – 24. lokakuuta 2024 Tampere) oli Tampereen taidemuseon johtaja. Hän toimi tehtävässä vuosina 1968–2004.

Ilmonen oli Tampereen taidemuseon ensimmäinen kokopäivätoiminen museonjohtaja. Aikaisemmin sivutoimisina museonhoitajina olivat työskennelleet kuvataiteilijat Gabriel Engberg ja Reino Viirilä. Ilmosen johtajakausi kesti kaikkiaan 36 vuotta, jona aikana taidemuseo järjesti useita yleisömenestyksiksi osoittautuneita näyttelyitä. Sellaisia olivat esimerkiksi Tampereen jugendia (1973), muinaista Egyptiä (1993–1994) ja Perun intiaanikulttuureja (2001) käsitelleet suurnäyttelyt. Ilmosen kaudella taidemuseon rakennus myös peruskorjattiin ja sen tiloja laajennettiin. Lisäksi museo siirtyi Tampereen Taideyhdistykseltä Tampereen kaupungin omistukseen.

Ilmonen ehdotti aikoinaan Tove Janssonille ja Tuulikki Pietilälle, että Tampereen taidemuseo voisi ottaa alkuperäiset muumiteokset kokoelmiinsa. Ilmonen sai suostuteltua Tampereen kaupungin mukaan hankkeeseen, ja niin Jansson, Pietilä ja Pentti Eistola päättivät lahjoittaa laajan muumikokonaisuuden Tampereelle. Kyseessä oli taidemuseon historian suurin kertalahjoitus, mikä johti erillisen Muumilaakso-museon avaamiseen vuonna 1987.

Ilmonen oli koulutukseltaan filosofian maisteri. Hänelle myönnettiin museoneuvoksen arvonimi vuonna 2001.

## Lähteet
Michael Moore in TrumpLand

**Michael Moore in TrumpLand** on vuonna 2016 ensi-iltansa saanut Michael Mooren ohjaama dokumenttielokuva.

Moore esiintyy lavalla stand-up koomikkona Ohion osavaltion Wilmingtonissa, eli paikkakunnalla jossa ehdokas Donald Trumpilla on kova kannatus. Elokuvan aiheena on USA:n presidentinvaalit 2016 ja Hillary Clinton. Dokumenttielokuvassa Michael Moore perustelee, miksi isänmaallisten amerikkalaisten ja konservatiivien perinteisten kannattajienkin pitäisi äänestää demokraattien ehdokasta Hillary Clintonia.

## Lähteet

## Aiheesta muualla
* 
* 
* 
* 
*
Damir Galin

**Damir Dilšatovitš Galin** (; s. 17. tammikuuta 1994 Almetjevsk, Venäjä) on venäläinen entinen jääkiekkopuolustaja. Hän pelasi suurimman osan urastaan Mestiksessä. Galin pelasi ison osan urastaan myös kotimaansa toiseksi korkeimmalla sarjatasolla VHL:ssä ja uransa ainoaksi jääneen pääsarjakauden 2020–2021 Valko-Venäjän Ekstraligan Dinamo-Maladetšnassa. Hän kuului myös Venäjän juniorimaajoukkuesiin ja edusti maataan mm. alle 18-vuotiaiden MM-kilpailuissa vuonna 2012.

## Ura
### Seuraura
Galin on Neftjanik Almetjevskin kasvatti. Hän siirtyi juniorina sittemmin Bars Kazaniin ja Galin debytoi Venäjän nuorten sarja MHL:ssä kaudella 2010–2011. Ak Bars Kazan varasi hänet toisella kierroksella 48. pelaajana . Kaudeksi 2014–2015 Bars Kazan siirtyi Ak Barsin farmijoukkueeksi VHL:ään, jossa Galin debytoi ja pelasi tulokaskautensa aikana 25 runkosarjaottelua ilman tehopisteitä.

Marraskuussa 2016 Galin siirtyi loppukauden 2016–2017 kattavalla ja kuukauden mittaisen try-outin sisältävällä sopimuksella Mestiksen nousijajoukkue Iisalmen Peli-Karhujen riveihin. Hänet hankittiin ensisijaisesti paikkaamaan Otto Huttusen loukkaantumista. Joulukuussa Galin sai joukkueeseen loppukauden jatkosopimuksen. Hän jatkoi IPK:ssa myös kaudella 2017–2018, jolloin Galin voitti joukkueen sisäisen tehotilaston lukemalla +4, kuten myös pudotuspeleissä lukemalla +5.

Kaudeksi 2019–2020 Galin palasi kotimaahansa ja siirtyi vuoden mittaisella sopimuksella VHL-joukkue Toros Neftekamskiin. Joulukuussa 2020 hän siirtyi try-outille Valko-Venäjän Ekstraligan Dinamo-Maladetšnaan oltuaan ilman sopimusta alkukauden 2020–2021. Noin viikkoa myöhemmin Galin sai seuraan loppukauden kattavan jatkosopimuksen. Hän pelasi Dinamossa seitsemän ottelua ilman tehopisteitä, kunnes tammikuun 2021 lopulla Galinin sopimus purettiin terveydellisistä syistä, eikä hän pelannut loppukaudella enää missään.

Galin palasi kaudeksi 2021–2022 Mestikseen ja siirtyi vuoden mittaisella sopimuksella Heinolan Peliittoihin. Helmikuussa 2022 hän kuitenkin siirtyi kevääseen 2023 ulottuvalla ja yhden optiovuoden sisältävällä sopimuksella Suomi-sarjajoukkue JHT Kalajoen riveihin. Joukkue eteni finaaleihin, mutta mestaruuden vei kuitenkin D-Kiekko otteluvoitoin 2–0. Galin lopetti kauden jälkeen pelaajauransa.

### Maajoukkueura

Galin pelasi alle 18-vuotiaiden MM-kilpailuissa vuonna 2012. Hän pelasi myös alle 18-vuotiaiden Ivan Hlinkan muistoturnaksessa vuonna 2011, jolloin Galin voitti pronssia. Hän edusti myös Venäjän alle 17-vuotiaiden maajoukkuetta Euroopan nuorten olympiafestivaaleilla vuonna 2011, jolloin Galin voitti hopeaa. Hän pelasi myös alle 19-vuotiaiden World Junior A Challengessa vuonna 2011.

## Pelityyli
Peliittojen päävalmentaja Hannes Hyvösen mukaan Galin on iso ja fyysinen puolustava puolustaja, joka pitää maalinedustan puhtaana ja tekee kaikkensa joukkueen eteen. Hyvösen mukaan hän on myös joukkueelleen erittäin tärkeä alivoimapelaaja.

## Tilastot

## Lähteet
*
*
*

### Viitteet
Ilkka Penttilä

**Ilkka Martti Penttilä** (s. 27. elokuuta 1936 Oulu) on suomalainen lääkäri ja professori emeritus. Hän oli Kuopion yliopiston kliinisen kemian professori vuodesta 1986.  Hänen tukimuskohteitaan ovat olleet rasva-aineenvaihdunta ja laboratoriotutkimukset. Penttilä tuli ylioppilaaksi 1955 ja valmistui lääketieteen lisensiaatiksi 1962.

## Lähteet
Heli Penttinen

**Heli Katriina Penttinen-Malmgrén** (s. 1963 Raisio) on suomalainen taidemaalari. Hänen alkukautensa työt olivat värikkäitä vertauskuvallisia eläinten karnevaaleja esittäviä maalauksia. Sitten hän hyödynsi 1980-luvun kitsch-ajattelua. Niissä hän käytti kirkkaita värejä ja liimasi kankaille peilejä, kulta- ja hopeahilettä ja valkoista kuorrutusta.

## Lähteet

## Aiheesta muualla
* Heli Penttisen cv
Martti Penttonen

**Martti Aleksander Penttonen** (s. 1948) on suomalainen matemaatikko. Hän oli 1987 alkaen Kuopion yliopiston (myöh. Itä-Suomen yliopisto) tietojenkäsittelyopin professori sekä vuosina 1990–1998 Joensuun yliopiston (myöh. Itä-Suomen yliopisto) tietojenkäsittelyopin professori. Vuodesta 1998 hän toimi jälleen Kuopion yliopiston tietojenkäsittelyopin professorina. Hän jäi eläkkeelle 2011. Penttonen on etniseltä taustaltaan karjalainen ja on julkaissut paljon kirjallisuutta karjalan kielellä.

## Lähteet
Pauli Perkonoja

**Pauli Kalervo Perkonoja** (s. 19. heinäkuuta 1941) on suomalainen shakinpelaaja, ammatiltaan postimies. Hän voitti tehtäväshakin ratkaisemisen henkilökohtaisen maailmanmestaruuden 1986, 1992 ja 1995 ja joukkuemaailmanmestaruuden seitsemän keraa. Hän on saavuttanut suomenmestaruuden kolmetoista kertaa. Tehtäväshakin suurmestarin arvon hän sai 1982.

## Lähteet
British Airways i360

**British Airways i360** on 162-metrinen näkötorni Brightonin rannalla, lähellä West Pierin raunioita. Toimijan mukaan nimessä oleva ”i” tarkoittaa ”tietoa, innovaatiota ja eheyttä” (”intelligence, innovation ja integrity”). i360 avattiin 4. elokuuta 2016.

i360:n muotoili, suunnitteli, valmisti ja mainosti London Eyen vastuutiimi. British Airways i360 on maailman ensimmäinen pystysuora köysirata ja maailman korkein liikkuva näkötorni, ja tiimi odottaa tornin olevan Guinness World Records 2017 -kirjassa ”maailman ohuimpana korkeana tornina”.

Kehittäjät arvioivat, että i360 tuottaa yli 440 pysyvää työpaikkaa; 169 itse nähtävyydellä sekä muita matkailun lisäämiä työpaikkoja toisille kaupungin yrityksille. Ennustettu tornin kustannus on 46 miljoonaa puntaa, joista 36 miljoonaa on rahoitettu Brighton ja Hove kaupunginvaltuuston kautta. Vuonna 2014, jotkut paikalliset asukkaat käynnistivät vetoomuksen lainan estämiselle.

Aiemmin nimellä ”Brighton i360” tunnetun hankkeen tavoitteena on houkutella 739&nbsp;314 maksavaa asiakasta vuosittain. Matkailijat maksavat sisäänpääsystä 15 puntaa ja asukkaat 7,50 puntaa. Tontin omistaja, West Pier Trust, toivoo, että onnistunut i360 johtaa historiallisen West Pierin jälleenrakentamiseen.

## Liikkuvan näkötornin tekniikka

162-metrisen tornin 4150 tonnin perustus on valettu kalkkikivikallion päälle ja vahvistuksena on liki 200 tonnia terästä. Torni koostuu teräsosioista eli ”tölkeistä”. Rungossa on 17 yhteen pultattua teräsosiota, jotka on lisäksi suojattu sinkillä, alumiinilla ja maalilla. i360:n hissi on samalla sen näköalatasanne, joka nousee 138 metriin. Hissi on valmistettu kaksoistaivutetusta ja -pinnoitetusta, karkaistusta laminaattilasista. Siinä on ilmastointijärjestelmä, jonka avulla hissiin ei kerry kosteutta sateisellakaan säällä. Hissiin mahtuu 200 matkustajaa. Energiaa hissi kuluttaa noin yhden kilowattitunnin matkustajaa kohden, ja nostojärjestelmä kykenee varastoimaan energiaa: alastulosta saadaan puolet seuraavan nousun vaatimasta virrasta.

## Kuvia


image:I360_construction,_sections_(June_2015).jpg|Tornin runkoa rakennetaan ja kootaan osioista kesäkuussa 2015.
image:View_of_i360_in_August_2016_-_passengers_entering_pod.jpg|Matkustajia odottamassa hissin kyytiin pääsyä.
image:The_BA_i360,_Brighton_(geograph_5158426).jpg|Matkustajia hissin sisällä.
image:View_of_i360_in_August_2016_-_4.jpg|Näköalatorni Regency Squaren suunnalta nähtynä. Oikealla pilkottavat West Pierin rauniot.
image:I360_at_night,_4_August_2016.jpg|BA i360 iltavalaistuksessa avajaispäivänä.


## Lähteet

## Aiheesta muualla
Liisa Pesonen

**Liisa Kaarina Pesonen** (s. 27. syyskuuta 1962 Jyväskylä) on suomalainen taidemaalari. Hänen teoksensa ovat niukkavärisiä mielikuvienmaisemia.

Pesonen on opiskellut Suomen Taideakatemian koulussa 1980–1985, hän suoritti kuvataiteen maisterin opinnot Kuvataideakatemiassa 1998–2000 ja opiskeli Taideteollisen korkeakoulun koulutuskeskuksessa 1995–2000.

## Lähteet
Saturnal Records

**Saturnal Records** on vuonna 2014 perustettu Tampereelta käsin toimiva suomalainen levy-yhtiö, joka on erikoistunut julkaisemaan äärimetallia, pääasiassa black- ja death metal -musiikkia. Yhtiön perustajiin kuuluu mm. yhtyeistä Saturnian Mist ja King Satan tunnettu Aleister "fra. Zetekh" Kainulainen sekä Saturnian Productions, Monokrom ja Pavitra Kunta Productions pienlevy-yhtiöiden henkilöstöä, minkä takia kyseisiä levymerkkejä voidaan pitää Saturnal Recordsin edeltäjinä. 

Levy-yhtiö on julkaissut tuotoksia mm. yhtyeiltä Barathrum, Hoath, IC Rex, Abyssion ja Voodoo Gods.  

Levy-yhtiöllä oli lisäksi kivijalkaliike, vuonna 2016 Tampereen Hämeenpuistoon avattu Heretic Underground - Kerettiläinen levykauppa, joka toimi myös levy-yhtiön virallisena verkkokauppana.  

Tämän lisäksi Saturnal Recordsilla on oma levytysstudio Blackvox Studio, jossa Saturnal Recordsin artistien lisäksi ovat myös levyttäneet mm. Horna, Anal Blasphemy.

## Saturnal Recordsin julkaisemia yhtyeitä
* Abyssion
* Barathrum
* Blood Red Fog
* Funerary Bell
* Hellspirit
* Hoath
* IC Rex
* King Satan
* Kyy
* Sacrificium Carmen
* Saturnian Mist
* Scorpio Doctrine
* Teloch
* Voodoo Gods
* Vuohi 

## Lähteet
Peltolammi (suunnittelualue)

**Peltolammi** on Tampereen eteläiseen suuralueeseen kuuluva suunnittelualue noin kaksitoista kilometriä ydinkeskustasta etelään. Peltoon suunnittelualueeseen kuuluvat Lakalaivan, Peltolammin, Multisillan, Sarankulman ja Lahdesjärven tilastoalueet. Tilastoalueet vastaavat suurin piirtein kaupunginosia.

## Lähteet
Pitsinnyplääjä

**Pitsinnyplääjä** (*La Dentellière*) on sveitsiläisen Claude Gorettan ohjaama ranskankielinen draamaelokuva vuodelta 1977. Nuoren naisen mielen järkkymisestä kertova elokuva oli Isabelle Huppertin läpimurtorooli. Tarina perustuu Pascal Lainén samannimiseen romaaniin, josta kirjailija ja ohjaaja laativat yhdessä elokuvan käsikirjoituksen.

## Juoni
Ujo ja viaton Pomme (Huppert) on töissä kauneussalongissa, asuu äitinsä (Annemarie Düringer) kanssa eikä juuri käy ulkona. Lomamatkalla Normandiassa hän tapaa kielitiedettä opiskelevan François'n (Yves Beneyton). He muuttavat asumaan yhteen, mutta taustojen erilaisuus aiheuttaa vaikeuksia parisuhteelle. Hauraan Pommen mieli murtuu, ja komediallisena alkanut elokuva saa yhä tummempia sävyjä.

## Rooleissa

## Vastaanotto
*Pitsinnyplääjä* sai Cannesin elokuvajuhlilla ekumeenisen tuomariston palkinnon ja oli ehdolla Kultaisen palmun saajaksi. Se sai myös parhaan elokuvan César-ehdokkuuden.

Vuonna 1977 ensi-iltansa saaneen *Pitsinnyplääjän* toi Suomen teattereihin Kino-Filmin Aili Kannel. Ensi-ilta järjestettiin Helsingin Liisankadun elokuvateatteri Aulassa 16. syyskuuta 1977. Elokuvasta tuli Suomessa melkoinen menestys: vuonna 1977 se oli 106&nbsp;356 katsojallaan vuoden 17. suosituin.  Sen suosion myötä elokuvateattereihin ja -kerhoihin tuotiin muitakin Claude Gorettan ohjaustöitä sekä toisen sveitsiläisohjaajan, Alain Tannerin elokuvia.

## Arvioita
*[[Video-opas|Video-oppaassa]]* vuodelta 1994 Asko Alanen pitää *Pitsinnyplääjää* intiimisti eläytyvänä ja kauniina kuvauksena toisten armoille jättäytyvän hauraan ihmisen kohtalosta määrätietoisten maailmassa. Hän antaa elokuvalle neljä tähteä viidestä, mikä vastaa sanallista arviota ”erinomainen”. *Iltalehden* Heikki Eteläpään mukaan *Pitsinnyplääjä* on hiljainen ja sisäistynyt, pariin kolmeen hahmoon täysin keskittyvä kuvaus nuoresta tytöstä, jolle tärkeiden naiseksi kypsymisen vuosien kielteiset kokemukset muodostuvat viiltäväksi tragediaksi.

## Lähteet

## Kirjallisuutta
*Waarala, Hannu: ”Beatricen oleminen ja aika”, essee elokuvasta, *Filmihullu* 4/2007.

## Aiheesta muualla
*
*
Pekka Pihlanto

**Pekka Hemminki Pihlanto** (s. 1938) on suomalainen taloustieteilijä. Hän oli vuodesta 1985 Turun kauppakorkeakoulun laskentatoimen professori. Hänen tutkimuskohteitaan olivat yrityksen rahoitus ja laskentatoimi. Hän jäi eläkkeelle 2003.

## Lähteet
Demeterin temppeli

**Demeterin temppeli/pyhäkkö** tai **Demetreion** () voi viitata seuraaviin antiikin aikaisiin Demeterille omistettuihin temppeleihin tai pyhäköihin:

* Demeterin pyhäkkö, Dion
* Demeterin temppeli, Akragas, Sisilia
* Demeterin temppeli, Naksos
* Demeterin ja Koren pyhäkkö, Henna, Sisilia
* Demeterin ja Koren pyhäkkö, Pergamon
* Demeterin ja Koren pyhäkkö, Priene
* Demeterin ja Koren pyhäkkö, Syrakusa, Sisilia
* Telesterion, Eleusis
* Thesmoforeion eli Demeterin ja Persefonen pyhäkkö, Delos
New York Tendaberry

**New York Tendaberry** on yhdysvaltalaisen laulaja-lauluntekijä Laura Nyron syyskuussa 1969 julkaistu albumi. Vuonna 2002 levy julkaistiin remasteroituna.

## Kappaleet
Kaikki kappaleet Laura Nyro.

### Alkuperäinen painos
#### A-puoli
#
#
#
#
#

#### B-puoli
#
#
#
#
#
#

### Vuoden 2002 painos
#
#
#
#
#
#
#
#
#
#
#
#
#

## Kokoonpano
* Laura Nyro – laulu, piano

## Arvostelut
* Allmusic: 

## Lähteet
* ''New York Tendaberry'' discogs.com -sivustolla

### Viitteet
Daniel Helsingius

**Daniel Helsingius** (1717 – 12. elokuuta 1774 Tukholma) oli suomalainen Ruotsissa vaikuttanut kuninkaallinen sihteeri ja poliittinen kirjailija.

Helsingiuksen vanhemmat olivat Porvoon tuomiorovasti Georg Helsingius (1662–1741) ja Beata Schmidt tämän toisessa avioliitossa. Hän kävi Porvoon lukiota ja pääsi ylioppilaaksi Turussa 1732 ja Uppsalassa 1735. Hän valmistui filosofian kandidaatiksi Uppsalan yliopistosta 1739.

Helsingius toimi Tukholman linnanoikeuden varanotaarina vuodesta 1748, kuninkaallisen kanslian notaarina vuodesta 1749, linnanoikeuden notaarina vuodesta 1753 ja kuninkaallisen kirjaston ylimääräisenä kirjastonhoitajana vuodesta 1761. Hänestä tuli kuninkaallinen sihteeri 1762 ja antikviteettiarkiston asessori 1763.

Klassillisilta kirjailijoilta kirjoitustyylinsä omaksunut Helsingius kirjoitti myssypuolueen palveluksessa poliittisia ja poleemisia kirjoitelmia. Hän toimi Ruotsin ensimmäisen, vuosina 1769–1849 Tukholmassa ilmestyneen Dagligt Allehandan avustajana.

## Kirjoituksia
* *Lika brott mot lag och folk lika straffad i Frankrike och i Sverige*. 1766, kirjoitettu vekselikeinottelua vastaan
* *Matematiskt försök till försvar för Svea rikes regeringsform, Triumviratet på Momi parnass*. 1769
* *Öfversättaren af en svensk mans tankar hälsar utgifvaren af Aristarchus med en lärd kyss*. 1769, kirjoitettu Carl Christoffer Gjörwelliä vastaan
* *Griftstod öfver ett växandecadaver*. 1771, kirjoitettu Olof Kexéliä vastaan
* *Till åskådaren om inskriptioner på ölkannor*, kirjoitettu Olof Bergklintiä vastaan

## Lähteet

## Aiheesta muualla
* Daniel Helsingiuksen elämäkerta Kansallisbiografiassa
Werner Lönnbeck

**Werner Konrad Lönnbeck** (3. syyskuuta 1849 Tammisaari – 3. maaliskuuta 1908 Helsinki) oli suomalainen päätoimittaja ja kirjailija.

Lönnbeckin vanhemmat olivat värjäri Henrik Lönnbeck ja Eleonora Aqvilina Lindgren. Hän pääsi ylioppilaaksi 1879 Helsingin reaalilyseosta. Lönnback toimi kirjailijana, toimittajana, stenografina ja viimeksi konttoripäällikkönä Helsingissä. Hän oli Wiborgsbladetin päätoimittajana 1885–1889 ja Tammerfors Aftonbladin päätoimittajana 1895–1896 sekä 1904–1905. Lönnbeck oli myös toimittajana Helsingfors-Posten ja Nya Pressen lehdissä.

## Lähteet
Gunnar Mossberg

**Elis Gunnar Mossberg**, (1903 Tukholma – 1983) oli ruotsalainen taidemaalari ja kuvataiteilija.

Mossberg opiskeli Torsten Palmin johdolla vuosien 1918–1920 välisenä aikana ja Karl Gullbergin johdolla vuosina 1924–1925. Opintomatkoja Mossberg teki Saksaan, Englantiin, Ranskaan, Espanjaan ja Kreikkaan. Julkisesti hänen teoksiaan on nähtävillä O.K:n pääkonttorilla Tukholmassa. Mossbergin taulujen aiheita olivat usein rannat veneineen sekä Gotlannin maisemat.

## Lähteet
* Lexikonett Amanda, Elis GUNNAR MOSSBERG
*  Project Runeberg, Svenska konstnärer, Biografisk handbok, 315
Erik Magnusson

**Erik Allan Magnusson** (s. 1919 Borgeby) oli ruotsalainen kuvataiteilija ja kuvanveistäjä.

Magnusson opiskeli sekä Oskar Anderbergin että Jonas Frödingin johdolla. Hän teki myös opintomatkoja Eurooppaan. Magnusson maalasi värikylläisiä maisemia sekä muotoili figuureja ja rintakuvia. 

## Lähteet
* Project Runeberg, Svenska konstnärer, Biografisk handbok, 300
### Viitteet
Pierian lähde

**Pierian lähde** tai *Pierian virta* oli antiikin aikainen lähde Pieriassa Makedoniassa. Se oli omistettu muusille eli runottarille, ja sijaitsi Olymposvuoren juurella. Kreikkalaisessa mytologiassa paikka oli sama, jossa muusien uskottiin syntyneen Zeuksen ja Mnemosynen tyttärinä.

Antiikin aikana lähteen veden juomisen uskottiin antavan runollista innoitusta. Kenties varhaisin tunnettu viittaus on runoilijatar Sapfolta, joka mainitsee Pierian ja runollisen innoituksen ajatuksen, vaikkakaan ei vielä itse lähdettä; kirjoittaessaan naisesta, josta ei ollut runoilijaksi, hän sanoo:

Petronius Arbiterin *[[Satyricon]]issa* mainitaan jo lähdekin:

Lähteen maine kasvoi länsimaisessa kirjallisuudessa erityisesti Alexander Popen (*An Essay on Criticism*, 1711) kuuluisien säkeiden myötä. Niissä lähde nähdään kaiken tiedon ja taiteiden metaforisena alkuperänä. Pope kirjoitti:

Pierian lähde sekoitetaan usein Kastalian lähteeseen Parnassosvuorella.

## Lähteet
Pukki paratiisissa

**Pukki paratiisissa** (*Det tossede paradis*) on suuren kansainvälisen suosion saanut tanskalainen seksikomedia vuodelta 1962. Gabriel Axelin ohjaaman elokuvan näyttelijöitä ovat Dirch Passer, Ghita Nørby, Arthur Jensen ja Hugo Herrestrup. Bob Ramsing teki elokuvan käsikirjoituksen Ole Juulin romaanin pohjalta.

*Pukin paratiisissa* näki Ruotsissa kaksi miljoonaa katsojaa, ja pelkästään Saksan liittotasavallasta vain 700&nbsp;000 Tanskan kruunua maksanut elokuva toi 18 miljoonaa Saksan markkaa lipputuloja.

Freddy Kamrasin tuotua elokuvan Suomen ensi-iltaan joulukuussa 1963 se pysyi Helsingin Maximin ohjelmistossa peräti 53 viikkoa ja oli huippusuosittu ympäri maata. Vuonna 1965 Matti Tapio teki siitä näytelmäversion, joka kantaesitettiin Turun Samppalinnan kesäteatterissa. Vuonna 1987 elokuva sai uutta mediahuomiota, kun vastavalittu kulttuuriministeri Anna-Liisa Kasurinen mainitsi sen kysyttäessä mitä elokuvia hän on nähnyt.

*Pukki paratiisissa* -elokuvan suosion myötä sen tuottajayhtiö Palladium Films alkoi vuosia myöhemmin tehdä useita muita Suomessakin nähtyjä seksikomedioita, kuten *[[Masurkka sängynlaidalla]]* (1970), *[[Hammaslääkäri sängynlaidalla]]* (1971), *[[Pukki sängynlaidalla]]* (1972), *[[Rehtori sängynlaidalla]]* (1972), *[[Romantiikkaa sängynlaidalla]]* (1973), *[[Hyppelyä sängynlaidalla]]* (1975) ja *[[Merimies sängynlaidalla]]* (1976).

## Juoni
Trangøn saarella miehet syövät paljon kananmunia ja säilyttävät näin viriiliytensä. Miesten lemmenkutsu saa naiset syttymään jopa kilometrien päästä. Kun naispuolinen sisäministeri saapuu sotalaivoineen panemaan separatistisia saarelaisia kuriin, miesten erikoistaidoille tulee käyttöä.

## Arvioita
*[[Video-opas|Video-oppaassa]]* vuodelta 1994 Sam Inkinen toteaa tämän skandinaavisen kulttielokuvan olevan jotensakin katsottava, ”ainakin jos unohtaa turhat laatukriteerit”. Hän antaa *Pukille paratiisissa* kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
*
*
Jokihaukka

**Jokihaukka** (*Leptodon cayanensis*)  on haukkojen heimoon kuuluva lintu. Sen levinneisyysaluetta ovat Etelä-Amerikassa Argentiina, Belize, Bolivia, Brasilia, Colombia, Costa Rica, Ecuador, El Salvador, Ranskan Guyana, Guatemala, Guayana, Honduras, Meksiko, Nicaragua, Panama, Paraguay, Peru, Suriname, Trinidad ja Tobago ja Venezuela.

Linnun kanta on levinneisyysalueellaan pienenemässä.

Linnun paino on 474 grammaa.

## Lähteet
Huuhaarallit

**Huuhaa-rallit – superhärskit** tai **Huuhaarallit** on Martti Innasen vuonna 1978 julkaisema albumi. Sävellys, sovitus, sanoitus ja esitys Martti Innanen.

## Kappaleet
# Intro
# Neekeriäiteen kumibanaani
# Gulgugissa daddispalan söi
# Huuhaa-sedän keittokirjasta Glunssipata
# Kuuskanttisen kunniamarssi
# Saat multa kympillä kyrpää
# Kauhavalta kajahtaa - Hevosrakastajan laulu
# Terveisiä perseestä - STP
# Surullinen onaniahumppa
# Suihin
# Wilhelm Viikseenvetäjä ja Kaarle Karvakanki
# Pussittoman miehen laulu
# Hatullinen paskaa
# Tyrnävän paikallisuutiset
# Kikkelinnäyttäjän laulu
# Outro

## Lähteet
Kaukajärvi (suunnittelualue)

**Kaukajärvi** on Tampereen kaakkoiseen suuralueeseen kuuluva suunnittelualue. Kaukajärven suunnittelualueeseen kuuluvat Annalan, Haiharan, Kaukajärven ja Lukonmäen tilastoalueet. Tilastoalueet vastaavat suurin piirtein kaupunginosia.
## Lähteet
Claire Foy

**Claire Elizabeth Foy** (s. 16. huhtikuuta 1984 Stockport, Suur-Manchester) on englantilainen näyttelijä. Hänet tunnetaan muun muassa rooleistaan Anna Boleyninä minisarjassa *[[Susipalatsi (televisiosarja)|Susipalatsi]]* (2015) ja nuorena Elisabet II:na Netflix-sarjassa *[[The Crown (televisiosarja)|The Crown]]* (2016–2023), josta hänet palkittiin Golden Globella ja kahdella Primetime Emmyllä.

## Ura
Foy teki televisiodebyyttinsä jo opiskellessaan Oxford School of Dramassa. Televisiodebyyttinsä jälkeen hän siirtyi teatterin puolelle ja näytteli Royal National Theatressa, Lontoossa. Hän esiintyi myös televisioelokuvassa *[[Terry Pratchett’s Going Postal]]* sekä elokuvassa *[[Musta noita]]*. 

Foy näyttelee nuorta Britannian kuningatarta Elisabet II:ta Netflixin vuonna 2016 alkaneen *The Crown* -sarjan pääosassa. Foy palkittiin roolistaan kahdella Primetime Emmyllä, parhaan naispääosan Golden Globella ja SAG-palkinnolla.

## Yksityiselämä
Foy syntyi Stockportissa ja kasvoi Manchesterissä sekä Leedsissä. Hän oli nuorin perheensä kolmesta lapsesta. Foyn vanhemmat erosivat hänen ollessaan kahdeksanvuotias. Hän opiskeli draamaa Liverpoolin John Mooresin yliopistossa sekä näyttelemistä vuoden pituisessa opinto-ohjelmassa Oxford School of Dramassa. Hän valmistui vuonna 2007 ja muutti ystäviensä kanssa Peckhamiin, Lontooseen.

Foy tapasi puolisonsa, näyttelijä Stephen Campbell Mooren, *Mustan noidan* kuvauksissa. Heillä on tytär, joka syntyi hiukan ennen *The Crownin* ensimmäisen kauden kuvauksia. 

## Lähteet

## Aiheesta muualla
*
Jared Harris

**Jared Harris** (s. 24. elokuuta 1961 Lontoo) on englantilainen näyttelijä. Hänet tunnetaan muun muassa Lane Prycen roolistaan televisiosarjassa *[[Mad Men]]*, josta hän oli ehdolla Emmy-palkintoon parhaasta miessivuosasta vuonna 2012. Lisäksi hän on näytellyt muun muassa elokuvissa *[[Syntyneet tappajiksi]]* (1994), *[[Sherlock Holmes: A Game of Shadows]]* (2011), *[[Lincoln (vuoden 2012 elokuva)|Lincoln]]* (2012) ja *[[Boksitrollit]]* (2014), jossa hänellä oli äänirooli. Harris on myös esittänyt kuningas Yrjö VI:ta Netflixin televisiosarjassa *[[The Crown (televisiosarja)|The Crown]]* (2016), ydinfyysikko Valeri Legasovia HBO:n minisarjassa *[[Chernobyl (televisiosarja)|Chernobyl]]* (2019) sekä matemaatikko Hari Seldonia Apple TV+ -suoratoistopalvelun televisiosarjassa *[[Foundation (televisiosarja)|Foundation]]* (2021–).

Harris on näyttelijä Richard Harrisin ja tämän ensimmäisen vaimon, Elizabeth Rees-Williamsin, poika. Hänen nuorempi veljensä on näyttelijä Jamie Harris ja vanhempi veljensä ohjaaja Damian Harris.

## Lähteet

## Aiheesta muualla
*
3-metyylipyridiini

**3-metyylipyridiini** eli **β-pikoliini** tai **3-pikoliini** (C6H7N) on heterosyklisiin aromaattisiin yhdisteisiin kuuluva pyridiinin johdannainen. Yhdistettä käytetään orgaanisen kemian synteeseissä valmistettaessa esimerkiksi lääkeaineita. 3-metyylipyridiini on 2- ja 4-metyylipyridiinien isomeeri.

## Ominaisuudet
3-metyylipyridiini on huoneenlämpötilassa väritöntä nestettä ja sillä on pyridiininkaltainen hieman epämiellyttävä haju. Yhdiste liukenee erittäin hyvin veteen sekä moniin orgaanisiin liuottimiin kuten etanoliin ja dietyylieetteriin. 3-metyylipyridiini on heikko emäs. 3-metyylipyridiini voidaan hapettaa kaliumpermanganaatin avulla nikotiinihapoksi. 3-metyylipyridiini ärsyttää hengitysteitä, silmiä ja ihoa. Sille altistumisesta voi aiheutua oireina muun muassa huonovointisuutta, yskää sekä pää- ja vatsakipua.
:

## Valmistus ja käyttö
Muiden metyylipyridiini-isomeerien tavoin myös 3-metyylipyridiiniä esiintyy kivihiilitervassa, josta sitä voidaan eristää. Pääosa tuotetusta 3-metyylipyridiinistä muodostuu kuitenkin pyridiinin valmistuksen sivutuotteena, kun formaldehydi ja asetaldehydi reagoivat ammoniakin kanssa tai akroleiini reagoi ammoniakin kanssa. Katalyytteinä käytetään metallioksideja kuten alumiinioksidia. Näissä reaktioissa syntyy myös muita metyylipyridiinejä. Selektiivisesti 3-metyylipyridiiniä voidaan valmistaa vedyttämällä 2-metyyliglutaronitriiliä.
:
3-metyylipyridiiniä käytetään orgaanisen kemian synteeseissä. Siitä valmistetaan muun muassa nikotiinihappoa, niasiinia, 3-syanopyridiiniä, fluatsifoppi-butyyliä, nisergoliinia, klorpyrifossia sekä tekstiilien vedenestokäsittelyissä käytettäviä kemikaaleja. Lisäksi yhdisteestä voidaan valmistaa väriaineita. 3-metyylipyridiiniä käytetään liuottimena erityisesti liuottamaan hartseja.

## Lähteet
Herva

**Herva** voi tarkoittaa seuraavia:

## Sukunimi
* Heikki Herva (1963–2023), kolmiloikkaaja
* Laura Herva (s. 1984), runoilija, kirjastonhoitaja ja sanataideohjaaja
* Yrjö Herva (1892-1966), pankinjohtaja ja kunnallispoliitikko

## Paikannimi
* Herva, Tampereen suunnittelualue

## Muita
* Hervan tauti, suomalaiseen tautiperintöön kuuluva oireyhtymä
Juhana Säde

**Juhana Säde** (s. 1975 Riihimäki) on suomalainen kirjailija.

## Historiallisia romaaneja
Säteen historiallisessa romaanitrilogiassa fiktiivinen päähenkilö seikkailee tunnettujen historiallisten tapahtumien pyörteissä. Maattomat kuninkaat -romaanin kertomus sijoittuu vuosien 967–983 väliseen aikaan, suomalaisittain esihistorialliselle rautakaudelle, jolta on säilynyt erittäin vähän kirjallista tietoa Pohjolan osalta. Muutamien saaga- ja kronikkamainintojen pohjalta Säde on rakentanut kirjakielettömien itämerensuomalaisten olemassaolon huomioivan tarinan.

Kaupunkien kuningatar jatkaa jatko-osana hämäläisen Rautian tarinaa nykyisin Bysantiksi kutsutussa Itä-Rooman valtakunnassa ja sen pääkaupungissa Konstantinopolissa.

Maattomat kuninkaat -trilogian kolmas ja viimeinen osa, Valtiaiden varjot, sijoittuu vuoden 988 Pohjolaan. Trilogian juoni on yhtenäinen, mutta kerrontatekniikka on kussakin osassa hieman erilainen.

## Teokset

### Romaanit
**Maattomat kuninkaat:* Myllylahti, 2014. 
**Kaupunkien kuningatar:* Myllylahti, 2017. 
**Maattomat kuninkaat*: BoD 2019.  (Uudistettu e-kirjapainos)
**Kaupunkien kuningatar*: BoD 2019.  (Uudistettu e-kirjapainos)
**Valtiaiden varjot*: BoD 2019.  (e-kirja)

### Novellit
* Venuksen Sisaret. 2017. .
## Lähteet
Nekala (suunnittelualue)

**Nekala** on Tampereen eteläiseen suuralueeseen kuuluva suunnittelualue joka sijaitsee Iidesjärven eteläpuolella. Iideksen suunnittelualueeseen kuuluvat Viinikan, Nekalan ja Vihiojan tilastoalueet. Tilastoalueet vastaavat suurin piirtein kaupunginosia.

## Lähteet
Olkahinen (suunnittelualue)

**Olkahinen** on Tampereen koilliseen suuralueeseen kuuluva suunnittelualue. Olkahisen suunnittelualueeseen kuuluvat Kumpulan, Tasanteen ja Olkahisen tilastoalueet.  Tilastoalueet vastaavat suurin piirtein kaupunginosia. Alue oli vuoteen 1966 asti osa Aitolahden kuntaa lukuun ottamatta Kumpulan eteläisintä ja Tasanteen läntisintä osaa.

Olkahisen suunnittelualueella vuonna 2024 oli lähes  asukasta ja työpaikkoja alle sata kappaletta vuonna 2021. Alueen työpaikoista 33 prosenttia oli sosiaali- ja terveyspalveluissa vuonna 2023.

## Lähteet
*Tampere karttapalvelu Tampereen kaupunki. Viitattu 5.10.2025.
### Viitteet